
UPUTE ZA SPRJEČAVANJE ISUZBIJANJE EPIDEMIJE COVID-19 ZA 
PRUŽATELJE USLUGE SMJEŠTAJA DJECE -BEZODGOVARAJUĆE 
RODITELJSKE SKRBI, S PROBLEMIMA U PONAŠANJU, TEŠKOĆAMA U 
RAZVOJU, ŽRTVAMA NASILJA U OBITELJI ILI TRGOVANJA LJUDIMA I 
BEZ PRATNJE TE ODRASLIH OSOBA — TRUDNICA ILI RODITELJA S 
DJETETOM DO GODINE DANA ŽIVOTA, BESKUĆNIKA, ŽRTAVA NASILJA 
U OBITELJI ILI TRGOVANJA LJUDII OVISNIKA U SUSTAVU SOCIJALNE 
SKRBI 


Izmjena u odnosu na raniju verziju: 
- produžava se izuzetak od potrebe testiranja i karantene nakon preboljenja bolesti ili cijepljenja 
sa tri na šest mjeseci. 


UVODNE NAPOMENE 

Uputa se odnosi na pružatelje socijalne usluge smještaja djece bez roditelja ili bez odgovarajuće 
roditeljske skrbi, djece s problemima u ponašanju, djece s teškoćama u razvoju, djece žrtve 
nasilja u obitelji ili trgovanja ljudima i djece bez pratnje, te odraslih osoba — trudnice ili roditelji 
s djetetom do godine dana života, beskućnici, žrtve nasilja u obitelji ili trgovanja ljudima i 
ovisnici sukladno Zakonu o socijalnoj skrbi. 


Za pružatelje usluge organiziranog stanovanja i usluge smještaja u udomiteljskim obiteljima 
primjenjuju se nove Upute za sprječavanje i suzbijanje epidemije COVID-I9 za pružatelje 
izvaninstitucijskih socijalnih usluga u sustavu socijalne skrbi od 30. ožujka 2021. godine. 


Za pružatelje usluge smještaja starijih i teško bolesnih odraslih osoba i odraslih osoba s invaliditetom 
(izuzev smještaja u udomiteljskim obiteljima) primjenjuju se Upute za sprječavanje i suzbijanje 
epidemije COVID-19 za pružatelje socijalnih usluga u sustavu socijalne skrbi od 30. ožujka 2021. 
godine. 


Za pružatelje socijalnih usluga koji ujedno provode i programe odgoja i obrazovanja za djecu s 
teškoćama u razvoju primjenjuju se Upute za sprječavanje i suzbijanje epidemije COVID-19 vezano 
za rad predškolskih ustanova, osnovnih i srednjih škola u školskoj godini 2020./2021. U tom smislu, 
molimo da navedeni pružatelji usluga prate sve izmjene uputa vezano za rad predškolskih ustanova, 
osnovnih 1 srednjih škola i pravovremeno ih primjenjuju. 


Za provedbu ovih uputa nadležni su lokalni stožeri civilne zaštite koji će organizirati, implementirati 
i nadzirati provedbu u suradnji s teritorijalno nadležnim zavodima za javno zdravstvo, a sukladno 
epidemiološkoj situaciji u pojedinoj jedinici lokalne samouprave. 


U slučaju pojave epidemije COVID-19 kod pružatelja socijalnih usluga primjenjuju se posebne 
epidemiološke mjere prema preporuci nadležnog epidemiologa. 

Nacionalni stožer civilne zaštite na prijedlog lokalnog stožera civilne zaštite može propisati dodatne 
mjere u skladu sa specifičnom epidemiološkom situacijom na pojedinom području. 


ORGANIZACIJA RADA PRUŽATELJA USLUGA 


Preporučuje se organizacija radauz provođenje mjera sprečavanja epidemije i primjeni odgovarajućih 
metoda procjene i kontrole rizika od epidemije COVID-19. 


Mjerenje tjelesne temperature i praćenje pojave simptoma kod zaposlenika 


Obvezuju se svi zaposlenici da kod kuće u jutarnjim satima izmjere tjelesnu temperaturu. Ako je u 
jutarnjim satima viša od 37,2*C, ako se osoba osjeća bolesno ili ima bilo koje znakove bolesti (to se 
odnosi na sve simptome i znakove bolesti, a ne samo na bolesti dišnih putova), osoba se treba javiti 
svom nadređenom ili imenovanom COVID koordinatoru i ne dolaziti na posao dok se telefonski ne 
javi nadležnom obiteljskom liječniku, koji će odlučiti o daljnjem postupanju. 


Također se svakodnevno kod dolaska i odlaska s posla, zaposlenicima beskontaktnim toplomjerom 
mjeri tjelesna temperatura i utvrđuje imaju li respiratornih simptoma. Kod osobe s povišenom 
temperaturom (37,2C 1 veća) mjeri se temperatura i standardnim toplomjerom pod pazuhom. 
Evidenciju o vrijednostima izmjerene tjelesne temperature i eventualnom postojanju respiratornih 
simptoma upisuje se u zasebnu evidencijsku knjigu. 


Osobama s povišenom tjelesnom temperaturom nije dozvoljeno raditi, pružati socijalnu uslugu niti 
dolaziti u prostor poslodavca odnosno pružatelja usluge. 


Svaki zaposlenik koji tijekom radnog vremena posumnja ili utvrdi da ima povišenu tjelesnu temperaturu 
ili bilo kakve respiratorne ili druge simptome bolesti obvezno ih mora prijaviti voditelju ustrojbene 
jedinice/ravnateljstvu/predstavniku obiteljskog doma, nadležnom domskom liječniku ili nadležnom 
izabranom liječniku te se treba udaljiti sradnog mjesta. O sumnji na COVID-19 kod zaposlenika, nadležni 
domski liječnik ili nadležni izabrani liječnik u dogovoru s voditeljem = ustrojbene 
jedinice/ravnateljstvom/predstavnikom obiteljskog doma, obavještava nadležnog epidemiologa. 


Izvan radnog mjesta radnici su dužni poštivati sve propisane mjere zaštite radi sprečavanja i 
suzbijanja COVID-19 od strane Stožera civilne zaštite RH i Hrvatskog zavoda za javno zdravstvo. 


Fizička udaljenost 


Svi zaposlenici i pružatelji socijalnih usluga moraju se pridržavati mjera fizičke udaljenosti i ukoliko 
borave u zajedničkim prostorima trebaju zadržati fizičku udaljenost od najmanje 1,5 metra od drugih 
osoba, a broj korisnika u zajedničkoj prostoriji ovisit će o veličini prostorije. 

Preporuča se pružatelju usluge da okupljanje korisnika u zajedničkim prostorijama svedena najmanju 
moguću mjeru. 


Informiranost osoblja i korisnika 


Prije početka rada potrebno je educirati zaposlenike o svim mjerama koje se provode. Prije ili 
neposredno nakon ulaska, na vidljivom mjestu, nužno je postaviti informacije o higijenskim 
postupcima ili postaviti informacije sa smjernicama o pravilnom ponašanju, mjerama zaštite te 
korištenju odgovarajuće zaštitne opreme u pojedinoj situaciji. Potrebno je u svrhu dodatne edukacije 
za odgovarajući oblik skrbi za asimptomatske korisnike ili oboljele korisnike s lakšom kliničkom 
slikom zatražiti edukaciju od strane nadležnog epidemiologa ili infektologa u dogovoru s lokalnim 
stožerom civilne zaštite. 

Maske za lice 


Zaposlenici se obvezuju na korištenje medicinskih maski ili maski za lice tijekom boravka u 
zatvorenim prostorima. 

Izuzeti od obaveze nošenja maske su djelatnici koji skrbe za djecu: 

-kod pružanja usluge smještaja djece, ako neposredno skrbe za djecu rane i predškolske dobi kao i 
nižih razreda osnovne škole u pojedinim situacijama, kako maska ne bi narušila emocionalno 
povezivanje odgajatelja/djelatnika 1 djece, a prema individualnoj procjeni djelatnika uvažavajući 
princip najboljeg interesa djeteta, 

-kod pružanja rehabilitacijskih programa za djecu kada nošenje maske onemogućuje ili 

značajno narušava kvalitetu rehabilitacijskih programa. 

U ovim navedenim slučajevima kao i u slučaju izuzeća od nošenja maski, kada je god moguće s 
obzirom na značajaka razvojne dobi i teškoća djeca o kojoj se skrbi, preporučuje se koristiti vizir 
umjesto maske. 

Upute za pravilno korištenje maski za lice: https:/www.hzjz.hr/wp- 
content/uploads/2020/03/Preporuke_maske_v_3_17_10_2020.pdf. 

Zaposlenici nakon što su preboljeli bolest COVID-191 nakon cijepljenja također su obvezni i dalje 
nositi medicinske maske ili maske za lice: https:/www.hzjz.hr/wp- 
content/uploads/2020/03/maske_nakon_preboljele_ bosti COVId_19 i nakon _cijepljenja_.pdf. 
Preporučuje se da zaposlenici koji su preboljeli bolest COVID-19 ili su cijepljeni protiv bolesti 
COVID-19 nose FFP2 maske nakon bliskog kontakta s oboljelom osobom s obzirom da su izuzeti 
od samoizolacije sukladno Postupanju s oboljelima, bliskim kontaktima oboljelih i prekid izolacije 

i karantene: https://www.hzjz.hr/wp-content/uploads/2020/03/Postupanje-s-oboljelima-bliskim- 
kontaktima-oboljelih-i-prekid -izolacije-i-karantene-1.pd(f. 


Navlake za obuću 


Preporučuje se korištenje najlonskih ili medicinskih navlaka za obuću u objektima gdje nije 
omogućena zamjenska obuća za vanjske suradnike. Osim navlaka, moguće je i postavljanje 
specijalizirane dezinfekcijske podloge za obuću. 


Higijena prostora 


Zajedničke prostore obvezno je prozračivati najmanje dva puta dnevno uz nadzor ulaznih vrata tamo 
gdje je potrebno, radi zabrane ulaska. Sobe korisnika obvezno prozračivati nakon svake njege u 
trajanju od minimalno pola sata odnosno primjereno zdravstvenom stanju korisnika i vremenskim 
prilikama. Kvake na ulaznim vratima obvezno dezinficirati svaka 2 sata. 


Najmanje jednom dnevno obavezno dezinficirati električne prekidače u prostorijama, kvake u svim 
sobama i kupaonicama korisnika te rukohvate u hodnicima, telefone (po mogućnosti i mobitele) u 
svim sobama korisnika, kvake i telefone u kuhinji i skladištima, kvake u praonici rublja kao i kvake i 
telefone u uredima. 


Obavezno dodijeliti za svaki zadatak odgovornu osobu. 


Upute za pridržavanje svih općih i higijenskih mjera te Upute za čišćenje i dezinfekciju dostupne 
su na sljedećim poveznicama: 


Čišćenje i dezinfekcija prostora bez oboljelih od COVID-19 (https:/www.hzjz.hr/wp- 
content/uploads/2020/03/Ciscenje-i-dezinfekcija-prostorije-bez-oboljelih-od-COVID-19- 


2.4.2020..pdf) 


Čišćenje i dezinfekcija prostora u kojima je boravila osoba pod sumnjom na zarazu COVID-19 
(https:/www.hzjz.hr/wp -content/uploads/2020/03/Ciscenje -i-dezinfekcija -prostora-u- kojima-je- 

boravila-osoba-pod -sumnjom-COVID-19 2.4.2020..pdf) 


Ulazak u prostor pružatelja usluge 


Ulazna vrata otvaraju se na poziv telefonom ili zvonom. 
Na ulazu postaviti dozatore s dezinficijensom za dezinfekciju ruku. 


Dostavu za potrebe pružatelja usluga preuzimaju nadležni zaposlenici na vanjskim vratima. Pri 
obavljanju usluga/servisa potrebno je pridržavati se mjera osobne higijene i nošenja zaštitne opreme. 
Svim osobama koje ulaze u prostor poslodavca, odnosno pružatelja socijalne usluge (zaposlenik, član 
obitelji pružatelja usluge, korisnik, dostavljač, ili bilo koja druga osoba) potrebno je obvezno 
dezinficirati ruke sredstvom za dezinfekciju odmah po ulasku i mora im se izmjeriti tjelesna 
temperatura na isti način kao i zaposlenicima. Za pridržavanje mjere odgovorna je osoba zadužena za 
otključavanje vrata koja je u slučaju nepoštivanja dužna zabraniti ulaz i obavijestiti neposredno 
nadređenog voditelja/dežurnu medicinsku sestru i ravnateljstvo ili predstavnika obiteljskog doma. 


Na samom ulazu u prostor smještaja treba osigurati zaseban prostor za oblačenje radne obuće svim 
zaposlenicima. Svima ostalima koji ulaze u prostor smještaja treba osigurati korištenje zamjenske 
obuće. Alternativno, tamo gdje nije moguće organizirati zaseban prostor za oblačenje radne obuće 
kod ulaza, postavljaju se posebne dezinfekcijske podloge za obuću (dezbarijere). Dezbarijere su 
posebno pripremljene površine (posude, spužve i sl.) preko kojih moraju proći ljudi prije ulaska s 
ciljem sprječavanja unosa mikroorganizama u unutarnji prostor. Dezbarijere moraju biti postavljene 
tako da se ne mogu zaobići ili preskočiti, a debljine najmanje 6 cm do 8 cm. Kao dezbarijere za 
dezinfekciju obuće ljudi najbolje je postaviti sintetske spužve prelivene otopinom dezinficijensa. 
Dezinficijensi koji se koriste za dezbarijeru trebaju biti agresivniji, pa su prikladne klome otopine 
jače koncentracije npr. 0,5 % Na-hipoklorita (izbjeljivač koji se može naći u kućanstvu razrijeđen 
1:10). Za održavanje dezbarijere zadužena je čistačica. Dezbarijeru je potrebno svakih 3 sata prati i 
ponovno natapati s dezinfekcijskom otopinom ili sukladno dinamici ulazaka unutar prostora 
smještaja. Ako dezbarijere nisu smještene ispod natkrivenog prostora, nakon svake kiše moraju se 
preliti novom količinom otopine. 


Dostava potrepština 


Potrebno je omogućiti dostavu higijenskih potrepština, hrane i pića u originalnim pakiranjima 
uključujući svježe voće i povrće te ostale potrepštine od strane članova obitelji i prijatelja bez 
prethodne pohrane; omot je potrebno prebrisati dezinfekcijskim sredstvom i nakon toga predati 
korisniku. Svježe voće i povrće potrebno je prije predaje pružatelju usluge na odgovarajući način 
oprati. Predmetni paketi predaju se na samom ulazu kod pružatelja usluga. 

Pružatelj usluga potiče korisnike kojima su omogućeni izlasci da prilikom unosa higijenskih 

potrepština, hrane i pića i ostalih potrepština u dom poštuje gore navedene mjere o dostavi 
potrepština. 


Djeca kojima se pruža usluga smještaja mogu zaprimati i konzumirati hranu od kuće koja je 
pripremljena u higijenskim uvjetima, a što podrazumijeva: 
* pranje ruku prije pripreme obroka, 
* pranje namirnica tekućom vodom koja se termički ne obrađuju (primjerice, voće ili povrće), 
* termička obrada namirnica. 
Hranu od kuće potrebno je uredno zapakirati, a djecu treba poticati da prije konzumacije hrane 
peru ruke sapunom i vodom te da ne dijele hranu i piće s drugim osobama. 


Samoizolacija odraslih korisnika u trajanju od 14 dana primjenjuje se: 


- -uslučaju bliskog kontakta s oboljelim od COVID-19, osim osoba koje su preboljele COVID- 

19 unutar 180 dana od početka bolesti i osoba kojima je prošlo 14 dana od druge doze cjepiva. 
Po isteku samoizolacije osobu se testira prije puštanja u kolektiv ustanove. 


Samoizolacija odraslih korisnika do primitka negativnog nalaza na SARS-CoV-2 primjenjuje 
se: 
- < kod korisnika kojemu je postavljena sumnja na razvoj COVID-19, 
- < kod realizacije privremenog smještaja osoba za koje je propisana obveza testiranja na SARS-CoV- 
2 (navedena pod naslovom Prijem novih korisnika i višednevno izbivanje od pružatelja usluga) 
- < kodrealizacije dugotrajnog smještaja osoba za koje je propisana obveza testiranja na SARS-CoV- 
2 (navedena pod naslovom Prijem novih korisnika i višednevno izbivanje od pružatelja usluga) u 
slučaju kada korisnik još nije testiran ili nije zaprimio rezultate nalaza na SARS-CoV-2, 
- < kod povratka korisnika nakon izbivanja od pružatelja usluge kod osoba za koje je propisana 
obveza testiranja na SARS-CoVY -2. 


Izolacija i samoizolacija djece u trajanju od 10 dana (odnosno sukladno kriterijima za prekid izolacije) 
primjenjuje se isključivo: 

kod djece koja su pozitivna na COVID-19 ili koja su bila u bliskom kontaktu s pozitivnom osobom, 
osim kod djece koja su preboljela COVID-19 unutar 180 dana od početka bolesti. 


Samoizolacija djece ne primjenjuju se prilikom realizacije smještaja niti prilikom povratka nakon 
izbivanja od pružatelja usluge. 

Prilikom realizacije smještaja djeteta i prilikom povratka djeteta nakon izbivanja od pružatelja usluge 
unutar 10 dana se primjenjuju mjere pojačanog praćenja zdravstvenog stanja djeteta, držanja fizičke 
udaljenosti, pojačane higijene ruku te nošenja maski samo ako dijete nije izuzeto od nošenja maski. 
Navedene mjere prema djeci provode se poštujući osobna prava i dobrobit djeteta, uzimajući u obzir 
djetetovu razvojnu dob, zdravstvene teškoće ili teškoće u razvoju. 


U slučaju da pružatelj usluge nije u mogućnosti organizirati samoizolaciju korisnika zbog prostornih 
mogućnosti (primjerice, pružatelj usluga za žrtve nasilja u obitelji), unutar 14 dana od smještaja novog 
korisnika, povratka korisnika iz višednevnog izbivanja od pružatelja usluge (boravak u obitelji), s 
bolničkog liječenja (osim bolničkog liječenja zbog COVID-19) ili nedogovorenog udaljavanja, 
obvezno je kontinuirano praćenje zdravstvenog stanja korisnika, a korisnici su obavezni nositi masku, 
držati fizičku udaljenost (1,5 m) i provoditi pojačanu higijenu ruku ukoliko dolaze u kontakt s drugim 
korisnicima. 


Postupanje kod sumnje na COVID-19 


Svaku sumnju na infekciju COVID-19 (povišena tjelesna temperatura iznad 37,2; respiratorni 
simptomi poput kašlja, dispneje/nedostatak zraka; nagli gubitak mirisa, okusa ili promjena okusa; 
glavobolja, artralgije, mijalgije, osjećaja iznemoglosti, gastrointestinalne smetnje) korisnika i 
zaposlenika pružatelja usluge prijavljuje se nadležnom izabranom liječniku obiteljske medicine te se 
u dogovoru s njim obavještava nadležna epidemiološka služba ii COVID ambulantu ako je ustrojena 
na razini lokalne zajednice i dogovara postupak testiranja i daljnja obrada, a eventualno bolničko 
liječenje dogovara se uz telefonsku najavu. 


U samoizolaciji o korisniku brinu osobe koje pružaju uslugu isključivo za tog korisnika. U slučaju 
nemogućnosti organizacije posla zbog većeg broja zaposlenika koji su u samoizolaciji, stožeri civilne 
zaštite (državni 1 lokalni) u koordinaciji s osnivačima mogu preraspodijeliti zaposlenike drugih 
ustanova i organizacija, a kako bi se osigurala kontinuirana skrb o korisnicima. 

Ako osobe kojima je prošlo 14 dana od druge doze cjepiva i osobe koje su preboljele COVID-I9 
unutar 180 dana od početka bolesti razviju simptome bolesti s njima je potrebno postupati kao i s 
ostalim korisnicima pri sumnji na bolest COVID-19. 

Mjere u radu s korisnicima kod kojih je utvrđena zaraza SARS-CoV-2 


Korisnike kod kojih je utvrđen COVID-19, neovisno o težini kliničke slike, potrebno je uputiti na 
liječenje u bolnicu radi sprječavanja širenja zaraze u prostoru pružatelja usluge, pri čemu je potrebno 
pozvati hitnu medicinsku službu (194) te osobu uputiti na bolničko liječenje. 


U slučaju da asimptomatski 1 korisnici s lakšom kliničkom slikom nisu upućeni na bolničko liječenje 
nego su i dalje na skrbi kod pružatelja usluga, pružatelj usluga surađuje s liječnikom obiteljske 
medicine radi dobivanja savjeta o daljnjoj adekvatnoj zdravstvenoj skrbi za korisnika i uspostavljanja 
kućnih posjeta liječnika obiteljske medicine kada je to potrebno. 


Pružatelj usluge prati zdravstveno stanje korisnika tako da najmanje dva puta dnevno mjeri tjelesnu 
temperaturu, puls, krvni tlak, frekvenciju disanja (broj udisaja u minuti) prema smjernicama za liječenje: 
https:/www.hzjz.hrwp-content/uploads/2020/03/Smjernice COVID_19 27 11 2020.pdf i 
zasićenost krvi kisikom korištenjem pulsnog oksimetra. Osoblje vodi evidenciju izmjerenih temperatura 
i drugih navedenih parametara za svakog u zadani obrazac te simptoma bolesti dišnog sustava (kašalj, 
kratak dah). Ukoliko se zdravstveno stanje zaraženog korisnika pogorša, potrebno je pozvati hitnu 
medicinsku službu (194) te osobu uputiti na bolničko liječenje. 

Pružatelj usluge koristi preporučenu vrstu osobne zaštitne opreme prema vrsti prostora, ciljnom osoblju 
i vrsti aktivnosti propisanoj u Organiziranoj izolaciji u zajednici za korisnike pružatelja usluge smještaja 
za starije i nemoćne osobe i odrasle osobe s invaliditetom: https://www.hzjz.hr/wp- 
content/uploads/2020/03/Postupci_za_izolaciju korisnici 23 10 11 _2020- 1.pdf. 


Pružatelj usluge i/ili osnivač dužan je osigurati nabavu pulsnog oksimetra (jedan pulsni oksimetar na 
deset zaraženih korisnika). 


Postupanje s korisnikom nakon bolničkog liječenja 


Nakon bolničkog liječenja (ne uključuje dnevnu bolnicu, hemodijalizu i specijalističko- konzilijarne 
preglede) provodi se testiranje na SARS-CoV-2 i korisnika se otpušta na smještaj kod pružatelja 
usluga nakon primitka negativnog nalaza na SARS-CoV -2. Izuzetak: 


- < osobe koje su bile na bolničkom liječenju od COVID-I9 te je najmanje tri uzastopna dana 
bolesnik afebrilan bez upotrebe antipiretika i ima značajno poboljšanje simptoma bolesti 
COVID-19, a prošlo je najmanje 10 dana od početka simptoma bolesti, 

- < osobe kojima je prošlo 14 dana od druge doze cjepiva i 

- < osobe koje su preboljele COVID-19 unutar 180 dana od početka bolesti 


Prijem novih korisnika i višednevno izbivanje od pružatelja usluga 


Omogućava se realizacija smještaja novog korisnika na privremeni smještaj u kriznim situacijama i 
dugotrajni smještaj. 


Prilikom realizacije privremenog smještaja ili određivanja žurne mjere izdvajanja i smještaja djeteta 
izvan obitelji obvezno se provodi testiranje na SARS-CoV-2 te, ukoliko se pri realizaciji smještaja 
čeka na rezultat testa, odraslom korisniku se određuje mjera samoizolacije do zaprimanja negativnog 
nalaza na SARS-CoV-2. 

Mjera samoizolacije i testiranje nisu potrebni kod prijema korisnika na privremeni smještaj kojemu 
je prošlo 14 dana od druge doze cjepiva i korisnika koji je prebolio COVID-19 unutar 180 dana od 
početka bolesti. 

Prijem novog korisnika na dugotrajni smještaj moguć je u slučaju da korisnik ima negativan nalaz na 
SARS-CoV-2 ne stariji od 72 sata. U slučaju da korisnik nije testiran prije realizacije dugotrajnog 
smještaja potrebno ga je testirati i odraslom korisniku odrediti mjeru samoizolacije do dobivanja 
negativnog nalaza. 

Mjera samoizolacije i testiranje nisu potrebni kod prijema korisnika na dugotrajni smještaj kojemu je 
prošlo 14 dana od druge doze cjepiva 1 korisnika koji je prebolio COVID-19 unutar 180 dana od 
početka bolesti 


Nakon svakog izbivanja korisnika od pružatelja usluga bez obzira na razloge i trajanje izbivanja, 
korisnika je potrebno testirati i odrediti mjeru samoizolacije do dobivanja negativnog nalaza. 

Mjera samoizolacije i testiranje nisu potrebni nakon izbivanja od pružatelja usluge kod korisnika 
kojemu je prošlo 14 dana od druge doze cjepiva i korisnika koji je prebolio COVID-19 unutar 180 
dana od početka bolesti. 


Korisnici smještaja 

Za sve korisnike obveza je pridržavanje mjere fizičke udaljenosti, a broj korisnika u zajedničkoj 
prostoriji ovisit će o veličini prostorije. 

Korisnici su dužni dezinficirati ruke prije svakog obroka, a ukoliko je moguće preporuča se da svaki 
korisnik objeduje u svojoj sobi. 


Posjete korisnicima 


Omogućuju se posjete korisnicima u vanjskim prostorima pružatelja usluga. Korisnici kod izlaska u 
vanjske prostore nose masku. Posjeti su ograničenog trajanja te se organiziraju prema unaprijed 
utvrđenom rasporedu, na način da se može održati razmak od 1,5 metra između svih osoba. 

Manji razmak moguć je jedino između korisnika i zaposlenika kada je korisniku, uslijed njegovog 
zdravstvenog stanja, nužna pratnja zaposlenika. Pružatelj usluga dužan je paziti da za svaku osobu 
ima isplanirana najmanje 3 m? vanjskog prostora. Prema raspoloživoj površini utvrđuje se maksimalni 
broj posjetilaca kao i raspored posjeta. Posjetioci imaju obvezu cijelo vrijeme nositi masku te se 
pridržavati drugih mjera zaštite (dezinfekcija ruku i sl.). 

Omogućuju se posjete korisnicima u unutarnjim prostorima pružatelja usluga kada iz objektivnih 
razloga posjet nije moguće organizirati u vanjskim prostorima pružatelja usluga (primjerice 
nepokretni korisnici). Posjeti su ograničenog trajanja te se organiziraju prema unaprijed utvrđenom 
rasporedu. Posjetitelji i korisnici imaju obvezu cijelo vrijeme nositi masku, te se pridržavati drugih 
mjera zaštite. 

Prije početka posjeta (bilo u vanjskom bilo u unutarnjem prostoru), posjetiocima je potrebno izmjeriti 
tjelesnu temperaturu beskontaktnim toplomjerom te ako se utvrdi povišena tjelesna temperatura, 
posjet se ne može ostvariti. Obavezna je dezinfekcija ruku prije ulaska u prostor pružatelja usluga. 
Preporučuje se da u jednom posjetu jednog korisnika može posjetiti jedna osoba. Iznimno, u posjeti 
može sudjelovati više osoba ukoliko je posjetiocu potrebna videća pratnja, tumač/prevoditelj 
hrvatskog znakovnog jezika, osobni asistent ili neki drugi oblik asistencije. O posjetima pružatelj 
usluge smještaja vodi dnevnu evidenciju. 


Osobe kojima je izrečena mjera samoizolacije, utvrđena zaraza bolešću COVID-19:ili koji imaju 
simptome karakteristične za COVID-19 ne mogu doći u posjetu korisnicima. Korisnicima kojima je 
izrečena mjera samoizolacije ili izolacije ne mogu primati posjete. 


Ukoliko posjetioci ne poštuju utvrđene mjere zaštite prilikom posjeta, pružatelj usluga dužan ga je 
upozoriti na pridržavanje mjera i udaljiti ga ukoliko 1 dalje ne bude poštivao utvrđene mjere. 


Zaštitnu opremu korisnicima osigurava pružatelj usluge dok posjetitelji sami osiguravaju potrebnu 
zaštitnu opremu prilikom posjeta korisnicima usluge smještaja. 
Izlasci izvan prostora pružatelja usluge i odlasci u obitelj 


Omogućeno je samostalno kretanje korisnika izvan prostorija i okućnice pružatelja usluge uz 
pridržavanje mjera suzbijanja i sprečavanja epidemije COVID-19. 

Djeci su dozvoljene šetnje 1 boravak u prirodi te odlazak korisnika na dječja igrališta u pratnji 
odrasle osobe uz poštivanje svih mjera zaštite. 

Ne preporučaju se izleti, zimovanja niti boravci korisnika u zatvorenim javnim prostorima. 
Omogućuje se izlazak izvan prostora pružatelja usluge smještaja, uz poduzimanje i pridržavanje 
mjera suzbijanja 1 sprečavanja epidemije COVID- 19. 

U slučaju višednevnog boravka korisnika u obitelji (od 5 ili više dana), potrebno je poduzimanje i 
pridržavanje sljedećih mjera: 


1. Članovi obitelji s kojima će korisnik boraviti dostavljaju pisanu izjavu da nisu u izolaciji, da 
nemaju simptome COVID-19, nisu u samoizolaciji i nemaju respiratorne poteškoće i/ili povišenu 
temperaturu, te nisu bili u kontaktu sa zaraženom osobom. Također u izjavi potvrđuju da će 
izmjeriti tjelesnu temperaturu ujutro prije nego stigne korisnik te u slučaju da netko ima povišenu 
temperaturu odgoditi posjet korisnika. 

2. Za vrijeme trajanja posjeta, u kućanstvu trebaju biti samo članovi najuže obitelji odnosno 
neophodno je izbjeći posjete drugih osoba kućanstvu te posjete korisnika zatvorenim prostorima 
poput trgovina i sl. 

3. Preporučuje se boravak na otvorenom u društvu članova najuže obitelji. 

4. U slučaju da tijekom posjeta korisnik ili netko od članova kućanstva razvije respiratorne 
simptome ili povišenu temperaturu potrebno je kontaktirati izabranog liječnika 1 postupati 
sukladno liječničkoj preporuci. 

5. Prilikom povratka odraslog korisnika iz obitelji osigurava se testiranje korisnika i potpisivanje 
izjave o tome da korisnik nema simptome COVID-19, ni respiratorne simptome, da niti jedan 
član njegova kućanstva nije u izolacijijsamoizolaciji niti je bio u kontaktu s osobom koja boluje 
od COVID-19. Kod djece u dobi do 14. godine života koja su boravila u obitelji duže od 8 dana 
i kod djece od 15. godine života koja su boravila u obitelji duže od 5 dana, osigurava se testiranje 
na COVID-19 te se provode mjere pojačanog praćenja zdravstvenog stanja, mjera fizičke 
udaljenosti, pojačane higijene ruku i nošenja maski. 

6. Ukoliko tijekom posjeta obitelji korisniku bude određena mjera izolacije ili samoizolacije, 
korisnik ostaje kod obitelji, a povratak pružatelju usluge moguć je po završetku izrečene mjere. 


Prilikom boravka korisnika izvan prostora pružatelja usluge, korisnik i članovi obitelji dužni su 
poštivati sve propisane mjere zaštite radi sprečavanja i suzbijanja COVID-19 od strane Stožera civilne 
zaštite RH i Hrvatskog zavoda za javno zdravstvo. 


Mjere i uvjeti boravka korisnika s članovima obitelji ne odnose se na osobe kojima je prošlo 14 dana od 
druge doze cjepiva i osobe koje su preboljele COVID-19 unutar 180 dana od početka bolesti. 


Organizacija funkcioniranja vezano uz ostale medicinske i druge usluge: 


Ako u prostoru pružatelja usluge postoje ambulante primarne zdravstvene zaštite za druge 
osiguranike, a ne samo za korisnike smještaja, potrebno ih je izmjestiti izvan prostora pružatelja 
usluge, odnosno osigurati prostor za druge osiguranike kod pružatelja usluge na način da se izbjegnu 
kontakti s korisnicima. 

Omogućuje se pružanje privatno ugovorenih usluga (usluge fizikalne terapije, logopedije, psihološke, 
edukacijsko rehabilitacijske, psihoterapije, masaža, frizeri, krojači, ugostitelji, pokretni specijalistički 
gerontološko-stomatološki timovi, ambulante primarne zdravstvene zaštite, duhovnici, serviseri 1 sl.) 
isključivo korisnicima smještaja uz primjenu važećih mjera suzbijanja i sprečavanja epidemije bolesti 
COVID-19 za svaku od navedenih usluga. U jednom danu pružatelj dodatne usluge posjećuje jednog 
pružatelja usluge smještaja s većim brojem korisnika smještaja ili najviše dva pružatelja usluge 
smještaja s manjim brojem korisnika smještaja. Ukoliko se ugovorena usluga pruža i vanjskim 
korisnicima potrebno je napraviti raspored po danima kada se obavljaju usluge za korisnike usluge 
smještaja, a kada za vanjske korisnike. 

Obavezno obavještavanje nadležnih tijela 


Pružatelji usluga dužni su obavijestiti osnivača i Ministarstvo rada, mirovinskoga sustava, obitelji i 
socijalne politike i Hrvatski zavod za javno zdravstvo o sumnji na SARS-CoV-2 ili utvrđenoj zarazi 
COVID-19 kod korisnika 1 zaposlenika (postojeći obrasci koji se dnevno dostavljaju elektronskim 
oblikom). 


Ostalo 
Omogućiti češće i duže telefoniranje radi ublažavanja posljedica ograničenja posjeta korisnicima. 


Intenzivira se individualan rad s korisnicima te psihosocijalna podrška kako bi se ublažile posljedice 
ograničenja posjeta te olakšao život kod pružatelja usluge za vrijeme trajanja epidemije. 


Sve aktivnosti kod pružatelja usluge organiziraju su na način uvažavanja fizičke udaljenosti. 
Osigurava se: 


- TESTIRANJE korisnika i zaposlenika kod pružatelja socijalnih usluga smještaja koje uključuje: 


1. testiranje novih odraslih korisnika pri realizaciji privremenog smještaja u kriznim 
situacijama osim kod osoba kojima je prošlo 14 dana od druge doze cjepiva i osoba 
koje su preboljele COVID-19 unutar 180 dana od početka bolesti,, 


2. testiranje novih odraslih korisnika pri realizaciji dugotrajnog smještaja osim kod osoba kojima je 
prošlo 14 dana od druge doze cjepiva i osoba koje su preboljele COVID-19 unutar 


180 dana od početka bolesti,, 


3. testiranje odraslih korisnika nakon izbivanja od pružatelja usluge bez obzira na 
razloge ili trajanje izbivanja PCR-om ili brzim antigenskim testom osim za osobe kojima 
je prošlo 14 dana od druge doze cjepiva i osobe koje su preboljele COVID-19 unutar 180 
dana od početka bolesti, 


4. testiranje djece u dobi do 14. godine života koja su boravila u obitelji duže od 8 dana i kod 
djece od 15. godine života koja su boravila u obitelji duže od 5 dana, osigurava se testiranje 
te se provode mjere pojačanog praćenja zdravstvenog stanja, mjera fizičke udaljenosti, pojačane 
higijene ruku i nošenja maski, osim kod djece koja su preboljela COVID-19 unutar 
180 dana od početka bolesti 


5. testiranje zaposlenika pri povratku nakon višednevne odsutnosti (5 i više dana) PCR- 
om ili brzim antigenskim testom, a u slučaju pozitivnog nalaza antigenskog testa, potrebno je 
nalaz potvrditi PCR testiranjem (osoba je u izolaciji do rezultata PCR testa), osim za 
zaposlenike kojima je prošlo 14 dana od druge doze cjepiva i zaposlenike koje su preboljeli 
COVID-19 unutar 180 dana od početka bolesti, 


6. testiranje korisnika nakon bolničkog liječenja provodi se u bolnici (ne uključuje dnevnu 
bolnicu, hemodijalizu, specijalističko-konzilijarne preglede), a korisnika se otpušta nakon 
primitka negativnog nalaza na SARS-CoV-2. Napomena: korisnik koji je bio zaražen SARS- 
CoV-2 može se vratiti u ustanovu i bez negativnog RT-PCR testa ukoliko je najmanje tri 
uzastopna dana afebrilan bez upotrebe antipiretika te je vidljivo značajno poboljšanje simptoma 
bolesti COVID-19, a prošlo je najmanje 10 dana od početka simptoma bolesti, ukoliko je prošlo 
14 dana od druge doze cjepivaili je prebolio COVID-19 unutar 180 dana od početka bolesti . Kod 
djece se ne provodi testiranje na završetku izolacije ili samoizolacije. Za djecu bez simptoma 
COVID-19 završetak izolacije preporučuje se 10 dana nakon prvog pozitivnog testa/uzimanja 
uzorka na SARS-CoV-2, uz uvjet da tijekom tog razdoblja nisu razvili nikakve simptome bolesti. 
Završetak izolacije djece sa simptomima bolesti COVID- 

19 preporučuje se ako su zadovoljeni sljedeći kriterij: najmanje tri uzastopna dana bolesnik 
je afebrilan bez upotrebe antipiretika i ima značajno poboljšanje (smanjenje) drugih simptoma 
COVID-19 te je prošlo najmanje 10 dana od prvog dana bolest. Za prekid izolacije kod 
imunokompromitirane djece potrebno je, uz kliničke kriterije, najmanje 20 dana od početka 
bolesti odnosno, za asimptomatsku djecu najmanje 10 dana od početka bolesti, od pozitivnog 
nalaza. 


7. testiranje odraslih korisnika i zaposlenika na početku i završetku 14 dnevne 
samoizolacije u slučaju bliskog kontakta s oboljelim od COVID-19, 


8. kontrolno testiranje zaposlenika oboljelih od COVID-19 prije povratka na radno mjesto: 2 
negativna RT-PCR nalaza brisa nazofarinksa u razmaku od najmanje 24 sata, pri čemu prvi 
kontrolni bris treba uzeti najmanje 72 sata nakon povlačenja simptoma i znakova bolesti i 
najmanje 10 dana od početka simptoma odnosno od prvog pozitivnognalaza kod asimptomatskog 
bolesnika. Napomena: zaposlenik koji je bio zaražen SARS-CoV-2 može se vratiti u ustanovu i 
bez negativnog RT-PCR testa ukoliko je najmanje tri uzastopna dana afebrilan bez upotrebe 
antipiretika te je vidljivo značajno poboljšanje simptoma bolesti COVID-19, a prošlo je najmanje 
20 dana od početka simptoma bolesti. Za zaposlenike koji skrbe isključivo za djecu koja nemaju 
uvećan rizik za razvoj težih oblika bolesti COVID-19 uslijed možebitno narušenog zdravstvenog 
stanja, nije potrebno testiranje na SARS-CoV-2 po završetku izolacije, već je nužno pojačano 
nošenje maske, higijena ruku i održavanje propisanog tjelesnog razmaka u danima nakon 
povratka na posao. Za asimptomatske COVID- 

19 pozitivne zaposlenike koji skrbe isključivo za djecu koja nemaju uvećan rizik za razvoj 
težih oblika bolesti COVID-19 uslijed možebitno narušenog zdravstvenog stanja, završetak 
izolacije preporučuje se 10 dana nakon prvog pozitivnog testa/uzimanja uzorka na SARS- 
CoV-2, uz uvjet da tijekom tog razdoblja nisu razvili nikakve simptome bolesti. Završetak 
izolacije zaposlenika koji su imali simptome COVID-19 a koji skrbe isključivo za djecu koja 
nemaju uvećan rizik za razvoj težih oblika bolesti COVID-19 uslijed možebitno narušenog 
zdravstvenog stanja, preporučuje se ako su zadovoljeni sljedeći kriterij: najmanje tri 
uzastopna dana bolesnik je afebrilan bez upotrebe antipiretika i ima značajno poboljšanje 
(smanjenje) drugih simptoma COVID-19 te je prošlo najmanje 10 dana od prvog dana bolest. 
Za prekid izolacije kod imunokompromitiranih zaposlenike potrebno je, uz kliničke kriterije, 
najmanje 20 dana od početka bolesti odnosno, za asimptomatske imunokompromitirane 
zaposlenike, najmanje 20 dana od pozitivnog nalaza (sukladno kriterijima za prekid izolacije). 


9. testiranje korisnika i zaposlenika prema posebnoj indikaciji epidemiologa ili 
izabranog liječnika obiteljske medicine. 


- ZAŠTITNA OPREMA koja je prvenstveno namijenjena za one koji su u bliskom kontaktu s 
korisnicima, a koju prioritetno osigurava osnivač ili stožer civilne zaštite županije. 

- NAJBOLJA DOSTUPNA SKRB za oboljele korisnike smještaja do prijama u 
zdravstvenu ustanovu. 

- KONTINUIRANA SURADNJA s liječnikom primarne zdravstvene zaštite (liječnikom 
obiteljske medicine odnosno nadležnim domskim liječnikom) te epidemiološkom službom. 


- KONTINUIRANA SURADNJA S OSNIVAČEM. 


Pružatelj usluge i/ili osnivač dužan je osigurati: 
- <zaštitnu opremu za korisnike 
- < pulsni oksimetar za praćenje zdravstvenog stanja korisnika zaraženih COVID-19 
(najmanje jedan pulsni oksimetar na deset zaraženih korisnika) 

IZVANINSTITUCIJSKE USLUGE 


Preporučuje se nastavak pružanja izvaninstitucijskih usluga za odrasle korisnike (boravka, 
savjetovanja i pomaganja, rane intervencije, psihosocijalne podrške, pomoći pri uključivanju u 
programe odgoja 1 redovitog obrazovanja (integracija)) ako isto neće nanijeti štetu korisniku i/ili članu 
njegove obitelji, odnosno u slučajevima kada roditelj/skrbnik nije u mogućnosti na drugi način 
zbrinuti korisnika o čemu treba pružatelju usluge dostaviti pisanu potvrdu. 

Za djecu se provode svi rehabilitacijski programi i odgojno-obrazovni programi (sukladno uputama 
za odgojno-obrazovne ustanove) uz strogo pridržavanje mjera zaštite. 

Usluge savjetovanja i pomaganja i psihosocijalne podrške za odrasle osobe, kada je to moguće 
potrebno je prilagoditi specifičnim potrebama i sposobnostima pojedinog korisnika te ih osigurati 
putem informacijsko-komunikacijskih tehnologija, odnosno na daljinu koristeći platforme Microsoft 
Teams, Yammer, OneNote i sl. 


Preporučuje se ostanak kod kuće korisnicima s kroničnim bolestima  (respiratornim, 
kardiovaskularnim, dijabetesom, malignim bolestima, imunodeficijencijama, korisnici s većim 
tjelesnim/motoričkim oštećenjima) kao 1 korisnicima čiji roditelji/skrbnici ili ukućani imaju jednu od 
navedenih bolesti. U slučaju uključivanja korisnika s kroničnim bolestima neophodno je prethodno 
pribaviti mišljenje liječnika. 


CIJEPLJENJE PROTIV COVID-19 


Kod pružatelja usluge smještaja 1 dalje se provodi kampanjsko cijepljenje protiv COVID-19 u roku 
od pet dana (efektivno četiri dana) za sve radnike kao i za odrasle korisnike, uključujući odrasle 
korisnike koji možebitno nemaju uvećani rizik za razvoj težih oblika bolesti COVID-19, ali s obzirom 
da su u kolektivnom smještaju predstavljaju prioritetnu skupinu za cijepljenje. 
Riječ je o prioritetnom cijepljenju u kojem će cjepitelj cijepiti od sobe do sobe (mogućnost cijepljenja 
12 osoba u jednom satu) ili, ako prethodno nije moguće organizirati primjerice za radnike, na način 
da osobe dolaze na cijepljenje u prostoriju za cijepljenje (6 osoba je moguće cijepiti u jednom satu). 
Pružatelji usluge smještaja trebaju: 
- < prikupiti suglasnosti korisnika (i njihovih skrbnika) za cijepljenje, 
- < organizirati dolazak svih djelatnika na radno mjesto radi cijepljenja u designirana četiri dana, 
- organizirati cijepljenje s nadležnim liječnikom ili iskazati nadležnom Ministarstvu, 
županijskom Stožeru civilne zaštite i zavodu za javno zdravstvo da im je potreba pomoć u 
cijepljenju s vanjskim cjepiteljima, 
- organizirati da radnici sudjeluju u edukaciji o cijepljenju protiv COVID-19 na daljinu, koju 
će organizirati radna grupa nadležnog Ministarstva. 


Cijepljenje nije predviđeno za djecu mlađu od 18 godina !!!! 


Novim korisnicima usluge smještaja kod pružatelja usluge kod kojega je već provedeno cijepljenje 
korisnika, potrebno je osigurati žurno cijepljenje ako su za isto izrazili interes. 


Osobe kojima je proteklo najmanje 14 dana od druge doze cjepiva, kao 1 osobe koje su preboljele 
COVID-19 unutar 180 dana od početka bolesti: 


- < ne podliježu mjeri samoizolacije nakon bolničkog liječenja, 
- < ne podliježu mjeri samoizolacije prilikom realizacije privremenog smještaja, 
- < ne podliježu mjeri samoizolacije prilikom realizacije dugotrajnog smještaja, 


- < ne podliježu preporuci probirnog rutinskog testiranja zaposlenika bez simptoma COVID-19 
brzim testovima, 


- < ne podliježu mjeri obaveznog testiranja nakon višednevne odsutnosti i korištenja godišnjeg 

odmora. 


Ukoliko osobe kojima ja proteklo najmanje 14 dana od druge doze cjepiva i osobe preboljeli COVID- 
19 unutar 180 dana od početka bolesti razviju simptome bolesti COVID-19, podliježu svim mjerama 
kao osobe koje nisu cijepljene niti su preboljele bolest. 


Korisnici kojima ja proteklo najmanje 14 dana od druge doze cjepiva kao i korisnici koji su preboljeli 
COVID-19 unutar 180 dana od početka bolesti dužni su poštivati sve propisane mjere zaštite radi 
sprečavanja i suzbijanja COVID-19 od strane Stožera civilne zaštite RH i Hrvatskog zavoda za javno 
zdravstvo. 


Objavom ovih Uputa prestaju važiti Upute od 17. ožujka 2021. godine (verzija 12)! 

